Elizabeth Simmonds

| Mitalit | Mitalit | Mitalit |  |
| --- | --- | --- | --- |
|  Elizabeth Simmonds vuonna 2015. |  Elizabeth Simmonds vuonna 2015. |  Elizabeth Simmonds vuonna 2015. |  |
Maa:   Iso-Britannia
Naisten uinti
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Manchester 2008 | 200 m selkäuinti |  |
|  Pronssia | Manchester 2008 | 4 × 100 m sekauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Budapest 2006 | 4 × 100 m sekauinti * |  |
|  Kultaa | Eindhoven 2008 | 4 × 100 m sekauinti |  |
|  Kultaa | Budapest 2010 | 200 m selkäuinti |  |
|  Kultaa | Budapest 2010 | 4 × 100 m sekauinti * |  |
|  Hopeaa | Budapest 2010 | 100 m selkäuinti |  |
|  Hopeaa | Berliini 2014 | 200 m selkäuinti |  |
|  Pronssia | Berliini 2014 | 4 × 100 m sekauinti * |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Pronssia | Helsinki 2006 | 200 m selkäuinti |  |
|  Pronssia | Helsinki 2006 | 4 × 50 m sekauinti |  |
|  Pronssia | Rijeka 2008 | 200 m selkäuinti |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Delhi 2010 | 200 m selkäuinti |  |
|  Hopeaa | Glasgow 2014 | 4 × 100 m sekauinti * |  |
Elizabeth Clare "Lizzie" Simmonds (s. 22. tammikuuta 1991 Lincoln, Yhdistynyt kuningaskunta) on englantilainen uimari, joka on erikoistunut selkäuintiin.
Simmonds voitti Palmassa 2006 junioreiden Euroopan-mestaruuden 200 metrin selkäuinnissa sekä oli toinen 100 metrin selkäuinnissa ja 4 × 200 metrin vapaauintiviestissä. Budapestin EM-kilpailuissa 2006 hän ui alkuerissä Britannian 4 × 100 metrin sekauintiviestijoukkueessa, joka voitti lopulta mestaruuden. Saman vuoden lyhyen radan EM-kisoissa Helsingissä hän sai pronssia 200 metrin selkäuinnissa ja 4 × 50 metrin sekauintiviestissä. Melbournen MM-kilpailuissa 2007 hän oli seitsemäs 200 metrin selkäuinnissa.
Simmonds sai Antwerpenin junioreiden EM-kilpailuissa 2007 kultaa 100 ja 200 metrin selkäuinnissa, 200 metrin sekauinnissa ja 4 × 100 metrin sekauintiviestissä sekä hopeaa 50 metrin selkäuinnissa ja 4 × 100 metrin vapaauintiviestissä, jonka alkuerissä hän ui. Eindhovenin EM-kilpailuissa 2008 hän ui avausosuuden Britannian kultajoukkueessa 4 × 100 metrin sekauintiviestissä. Saman vuoden Manchesterin lyhyen radan MM-kilpailuissa hän sai hopeaa 200 metrin selkäuinnissa ajalla 2.02,60 ja pronssia 4 × 100 metrin sekauintiviestissä.
Simmonds sijoittui Pekingin olympialaisissa 2008 kuudenneksi 200 metrin selkäuinnissa ja sai samassa lajissa pronssia Rijekan lyhyen radan EM-kilpailuissa. Rooman MM-kilpailuissa 2009 hän oli viides 200 metrin ja seitsemäs 100 metrin selkäuinnissa. Budapestin EM-kilpailuissa 2010 hän sai kultaa 200 metrin selkäuinnissa ajalla 2.07,04 ja 4 × 100 metrin sekauintiviestissä, jonka alkuerissä hän ui, sekä hopeaa 100 metrin selkäuinnissa ajalla 1.00.19. Saman vuoden Delhin Kansainyhteisön kisoissa hän oli toinen 200 metrin selkäuinnissa. Shanghain MM-kilpailuissa 2011 hän sijoittui seitsemänneksi 100 ja 200 metrin selkäuinnissa. Lontoon olympialaisissa 2012 hän oli 200 metrin selkäuinnissa neljäs.
Simmonds ui Glasgow'n Kansainyhteisön kisoissa 2014 alkuerissä Englannin 4 × 100 metrin sekauintiviestijoukkueessa, joka sai toisella kokoonpanolla finaalissa hopeaa. Saman vuoden Berliinin EM-kilpailuissa hän saavutti hopeaa 200 metrin selkäuinnissa sekä ui alkuerissä Britannian sekauintiviestijoukkueessa, joka oli toisella kokoonpanolla loppukilpailussa kolmas.